

# У С Т А В

на Народно читалище „Съзнание 1926г.” – гр.Белослав

НЧ ”Съзнание 1926” е основано през 1926 г. Негови основатели са: Председател-Петко Куманов

Зам.председател-Иван Добрев Секретар-Христо Пиндиков Касиер-Борис Попов

Библиотекар-Янаки Янев

НЧ”Съзнание 1926” съхранява и поддържа жив възрожденския дух на първите основатели, бита и душевността на българина.Разпространява просвета, култура и осигуряват достъп до информация.

**ГЛАВА ПЪРВА**

**ОБЩИ ПОЛОЖЕНИЯ**

Чл.1.НЧ”Съзнание 1926” е самоуправляващо се културно-просветно сдружение в гр.Белослав, което изпълнява и държавни културнопросветни задачи.

Чл.2.В дейността на НЧ”Съзнание 1926” могат да участват всички физически лица без ограничение на възраст, пол, политически и религиозни възгледи, ако спазват Устава му и работят за постигане на целите му.

Чл.3.НЧ”Съзнание 1926” е юридическо лице с нестопанска дейност.То се представлява от Председател или Зам.председател/секретар на Настоятелството.

Чл.4.НЧ”Съзнание1926” може да се сдружава с други читалища и организации, за защита на своите интереси, за провеждане на съвместни дейности и инициативи.

**ГЛАВА ВТОРА**

**ЦЕЛИ И ЗАДАЧИ**

Чл.5.Целите на НЧ”Съзнание1926” е да създава и разпросранява духовни ценности, да развива и задоволява културните потребности, да развива и обогатява социалната и образователна дейност, и да осигурява достъп до информация на населението на гр.Белослав.

Чл.6.Задачи на НЧ”Съзнание1926” са:

1.Обогатява културния живот в Белослав, страната и чужбина. 2.Съхранява и развива народните обичаи и традиции.

1. Извършва краеведческа дейност, събиране и разпространение на знания за родния край.

1



1. Осигурява достъп до информация, създава и поддържа на електронни информационни мрежи и предоставя компютърни и интернет услуги.
2. Възпитава в дух на демократизъм, родолюбие и общочовешка нравственост. 6.Възпитава и утвърждава националното самосъзнание.
3. Разширява знанията на гражданите и работи за приобщаването им към ценности и постиженията на науката, изкуството и културата.

Чл.7./1/НЧ”Съзнание 1926” осъществява своите цели и задачи чрез:

* 1. Общодостъпна библиотека и читалня, фото-, фоно-, филмо- и видиотеки.
  2. Самодейни колективи, школи, клубове, курсове по изкуства и за чужди езици.
  3. Развиване и подпомагане на любителско художествено творчество.
  4. Видео-клуб, аудио-визуален комплекс, етнографска колекция и др.
  5. Концерти, спектакли, празници, ритуали, фестивали, събори, чествания и младежки дейности.

/2/Други дейности, подпомагащи изпълнението на основните му функции, в т.ч. и чрез сдружения и други подходящи форми с изключение на тези които противоречат на ЗНЧ.

**ГЛАВА ТРЕТА**

**УЧРЕДЯВАНЕ, ЧЛЕНСТВО, ПРЕКРАТЯВАНЕ**

Чл.8.НЧ”Съзнание 1926” е учредено на 01.01.1926 г.

Чл.9.Минималния брой членове на НЧ”Съзнание 1926” трябва да бъдат не по-малко от 150 души.

Чл.10.НЧ”Съзнание 1926” се вписва в регистъра на Окръжния съд-Варна, според условията на ЗНЧ.

Чл.11.Всяка промяна, свързана с регистрацията на Читалището се заявява в съда на основание чл.9 ал.4 отЗНЧ.

Чл.12.Дейността на НЧ”Съзнание 1926” се прекратява по решение на Общото събрание на неговите членове.

Чл.13.Членовете на Читалището са индивидуални, колективни и почетни.

/1/Индивидуални членове са български граждани.Те биват действителни и спомагателни.

1. Действителни членове са дееспособни лица, които плащат редовно определения от Общото събрание членски внос и имат право на глас.
2. Спомагателни членове са под 18 години, нямат право да избират и да са избирани в Настоятелството и имат съвещателен глас.

/2/Колективните членове се учредяват чрез писменно споразумение с НЧ”Съзнание 1926”. Колективни членове могат да бъдат професионални и стопански организации, търговски дружества, кооперации, сдружения, културно-просветни и любителски клубове.



/3/Почетни членове са български или чужди граждани с изключителни заслуги за Читалището и населеното място.

/4/Членството на индивидуалните членове се учредява и прекъсва или продължава, на основание платен членски внос, за което се води „Книга на членовете”на НЧ „Съзнание 1926” от упълномощено от Настоятелството лице.

/5/Членството на колективните членове се прекратява с писменно искане на колективния член, или с фактическото прекъсване плащането на членски внос в прродължение на една година.

**ГЛАВА ЧЕТВЪРТА**

**ОРГАНИ НА УПРАВЛЕНИЕ**

Чл.14.Органи на управление на НЧ”Съзнание 1926” са Общото събрание, Настоятелството, проверителната комисия.

Чл.15./1/Върховен орган на НЧ”Съзнание 1926” е Общото събрание на членовете на читалището.

/2/Общото събрание на читалището се състои от всички членове, имащи правото на глас.

Чл.16.Общото събрание:

1. Приема и променя Устава.
2. Избира и освобождава членовете на Настоятелството, Проверителната комисия, Председателя.
3. Приема бюджета на НЧ”Съзнание 1926”.
4. Взема решение за членуване или прекратяване на членство на НЧ”Съзнание 1926” в читалищно сдружение и/или други сдружения.
5. Определя основни насоки за дейността на НЧ”Съзнание 1926”. 6.Приема годишен отчет до 30 март на следващата година.
6. Определя размера на членския внос.
7. Отменя решения на органите на НЧ”Съзнание 1926”.
8. Взема решения за откриване на клонове на НЧ”Съзнание 1926” след съгласуване с общината.
9. Взема решение за прекратяване на читалището.
10. /1/Взема решение за отнасяне до съда за незаконосъобразни действия на ръководството или отделни читалищни членове.

/2/Решенията на Общото събрание са задължителни за останалите органи на читалището.

Чл.17./1/Редовно общо събрание се свиква от Настоятелството най-малко веднъж в годината.Извънредно общо събрание може да бъде свикано по решение на Настоятелството, по искане на Проверителната комисия или на 1/3 от членовете на читалището.

3



/2/Поканата за събранието трябва да съдържа дневния ред, датата и часа на провеждане, мястото, кой го свиква и да бъде известена 7 дни преди събранието.

/3/Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час.Тогава събранието е законно, ако на на него присъстват не по-малко от 1/3 от членовете при редовно общо събрание и не по-малко от половината плюс един от членовете при извънредно общо събрание.

Решенията се вземат с обикновено мнозинство, с изключение на решенията по: чл.15 ал.1. т.1,8,9,10,11, за които е необходимо квалифицирано мнозинство от 2/3 от членовете на читалището.

Чл.18./1/Изпълнителен орган на НЧ”Съзнание 1926” е Настоятелството, което се състои най-малко от 5 души, избрани за срок от три години. Членовете на настоятелството не трябва да имат роднинска връзка както по права, така и по съребрена линия до четвърта степен.

/2/Настоятелството:

1. Свиква Общото събрание.
2. Осигурява изпълнението на решенията, взети от Общото събрание.
3. Подготвя и внася в Общото събрание проект за бюджет на читалището и утвърждава щата му.
4. Подготвя и внася в Общото събрание отчет за дейността на читалището. 5.Назначава секретаря на читалището и утвърждава длъжностната му характеристика. 6.Взема решения за допълнителна стопанска дейност на читалището.
5. Взема решение за кандидатстване на читалището самостоятелно и/или в партньорство, по оперативни програми, финансирани от ЕС или други донорски програми.
6. Приема правилник за вътрешния ред на НЧ”Съзнание 1926”.

/3/Председателят:

1. Представлява читалището.
2. Свиква и ръководи заседанията на Настоятелството и председателства Общото събрание.
3. Организира дейността на читалището съобразно закона, устава и решенията на Общото събрание.
4. Отчита дейността си пред Настоятелството.
5. Представя на кмета на Общината предложения за своята дейност през следващата година в срок до 10 ноември.
6. Сключва и прекратява трудовите договори със служителите, съобразно бюджета на читалището и въз основа решения на Настоятелството.

При необходимост, съобразно нуждите и за доброто на читалището, Председателят съгласувано с Настоятелството може да упълномощи зам.председателя/секретаря да го замества и изпълнява функциите му, включително по чл.17 ал.3 т.5. Председателят по решение на Настоятелството при необходимост може да бъде щатен, на хонорар или на обществени начала.

/4/ Секретарят на читалището:



1. Организира изпълнението на решенията на настоятелството, включително решенията за изпълнението на бюджета;
2. Организира текущата основна и допълнителна дейност;
3. Отговаря за работата на щатния и хонорувания персонал;
4. Представлява читалището заедно и поотделно с председателя.
5. Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

Чл.19./1/Проверителната комисия се състои от трима души, избрани за срок до три години.

/2/Членовете на Проверителната комисия не могат да бъдат лица, които са в трудово- правни отношения с читалището или са роднини на членове на Настоятелството, на Председателя или на Секретаря по права линия, съпрузи, братя, сестри и роднини по сватовство от първа степен и помежду си.

/3/Проверителната комисия осъществява контрол върху дейността на Настоятелството, Председателя и Секретаря на читалището по спазване на Закона, Устава, Решенията на Общото събрание.

/4/При констатирани нарушения Проверителната комисия уведомява Общото събрание.

/5/За членове на Настоятелството,Проверителната комисия и за секретари не могат да бъдат избирани лица осъждани на лишаване от свобода за умишлени провинения от общ характер.

**ГЛАВА ПЕТА**

**ИМУЩЕСТВО И ФИНАНСИРАНЕ**

Чл.20.Имуществото на НЧ”Съзнание 1926” се състои от право на собственост върху читалищна сграда, установено с държавен акт №151/12.01.2001 г.

Чл.21./1/НЧ”Съзнание 1926” се финансира от държавния, общинския бюджет, както и от собствени приходи.Субсидия от държавния и общинския бюджет се определя съобразно чл.23 от ЗНЧ.Собствените приходи се използват само за читалищна дейност.

/2/НЧ”Съзнание” набира средства и от:

1. Членски внос.
2. Платени културни услуги.
3. Такси от курсове, школи, кръжоци и други форми на обучение. 4.Културно-просветна и информационна дейност.

5.Трудови инициативи, стопанска дейност и обществени услуги. 6.Наеми от помещения и имущество.

7.Помощи от стопански и обществени организации, фирми, творчески съюзи и други. 8.Дарения и завещания.

9.Други източници.

5



/3/При недостиг на средства за ремонт и поддръжка на читалищната сграда и за художествено-творческа дейност средствата се осигуряват от Общинския бюджет.

Чл.22.Разходите не могат да превишават приходите.

**ГЛАВА ШЕСТА**

**ДОПЪЛНИТЕЛНИ РАЗПОРЕДБИ**

Чл.23.Читалище „Съзнание 1926” има кръгъл печат с надпис „Народно читалище

„Съзнание 1926” гр.Белослав”.

Чл.24.Празник на НЧ”Съзнание” е 24 май-Деня на славянската писменост и култура.

Забележка:

Този Устав е приет на Общо събрание на НЧ”Съзнание”, състояло се на 26.08.2009 г. и е гласувано от 2/3 от членовете на читалището.

**ОТЧЕТ**

**За дейността на Народно читалище „Съзнание – 1926”,гр.Белослав**

**за 2022 г.**

Уважаеми членове, колеги и читалищни деятели,

Народно читалище „Съзнание – 1926” е традиционно самоуправляващо се културно – просветно сдружение.Читалището функционира на основание на Закона за народните читалища,Устава на НЧ „Съзнание -1926” и Закона за юридически лица с нестопанска цел,изпълнявайки целите и дейностите заложени в посочените нормативни документи.

В щатното разписание работят 2 служители и 4-ма хоноровани ръководители за самодейните колективи.Действителни членове на читалището са 151 за 2022 г.Настоятелството като изпълнителен орган на читалището проведе своите заседания ежемесечно и взема решения относно дейността на читалище „Съзнание – 1926”.

В НЧ „Съзнание – 1926” и през 2022 г.продължиха успешно да реализират дейност традиционните звена и направления както следва :

1.ЖНХ „Станка Митева” и фолклорните групи „Тракийка” ,”Нашенки”.

2.Клуб за хора с увреден слух.

3. Читалищна библиотека.

**През месец март бяха открити нови клубове:**

5. Спортен клуб по айкидо

6.Модерен балет.

7. Хип – хоп танци.

Образователната работа в Клубовете по спорт и танци се реализира в самостоятелни зали на читалището.Обучението в клубовете изгражда таланта на децата,развива чувството им за отговорност и запълва свободното време на децата.В лятно училище се обучаваха над 30 деца.Темите разработвани през годината засягат направления в изобразителното изкуство,кулинария, апликиране,шевици,изработване на сувенири и спортни игри на открито и т.н. „бабини игри”.Основната цел на клубовете за деца беше да се изгражда детския талант,да се развиват естетическите им възгледи и умения за работа в екип.Независимо,че са от различни възрастови групи,децата от лятното училище работиха с желание и с удоволствие посещаваха библиотеката.От пет години в читалището съществува и Клуб за хора с увреден слух, жители на община Белослав.Те също се включват активно в дейностите както на читалището така и на общинските мероприятия. Целите,които бяха поставени за създаването на този клуб са постигнати като ги включваме пълноценно да участват в обществения,социалния и културен живот на територията на общината.За клуба бе направен кратък репортаж по БНТ1 в предаването „Светът на жестовете”,бе отбелязан както Международния ден на глухите хора така и 5 годишнината от основаването на клуба.

Библиотеката през 2022г. продължи да утвърждава функциите си на движеща сила в образованието,културата и информацията.Тя се представя за градски информационен център,предоставящ всякакъв вид информация и помощ на своите ползватели.Оборудвана с нова техника библиотеката се превърна в модерен информационен и обучителен център,в средище за общуване и създаване на социални контакти и задоволяване на културните потребности на гражданите в Белослав. Проявите на библиотеката бяха свързани с участието на читателите в „Маратон на четенето”,,занимания с деца по определени теми в лятно училище,помощ при работа с компютрите,запознаване на новите читатели с правилата за заемане на книги,запознаване на първокласниците с отделите на библиотеката,четене на книги в читалнята с децата,откриване на творчески работилници за мартеници,боядисване на великденски яйца и месене на козунаци,първи стъпки във везмото.Лятното училище откри пред децата всички възможности на библиотеката тя да се превърне в предпочитано място за тях,където в свободното си време имат интересни занимания и най – важното общуват със свои връстници,създават нови приятелства.През 2022 г. се проведоха над 13 информационно – културни събития.

Самодейните колективи към читалището взеха участие в следните читалищни,градски,общински,регионални и национални празници и събития както следва:

1.Юбилеен концерт по повод 25 годишнината на ФГ „Нашенки”

2. Участие на ФГ “Нашенки” вТрадиционен фолклорен фестивал "Илинденско - Преображенска епопея" **–** Бузовград**.**

# 3.Участие на ЖНХ „Станка Митева” в Традиционен фолклорен фестивал "Илинденско - Преображенска епопея" – Бузовград.

# 4.Участие на ФГ „Тракийка” в „Фолклорен изгрев” - гр.Варна

# - „Като жива вода” гр.Суворово;

# - Национална фолклорна среща "Автентичност и съвремие" – гр.Попово;

- „Богородична стъпка” гр.Стара Загора;

- Международен фолклорен фестивал на фолклорното изкуство "Морско надиграване и надпяване - На мегдана в Албена";

- Фолклорен фестивал – с.Здравец.

5.Честване на националния празник 24 май - Участие на децата от балетна формация „Роберта”,клуб по айкидо и хип –хоп танци.

**В читалището бяха организирани следните събития и изложби:**

1.Изложба на детски рисунки посветена на Освобождението на България – с участие на ученици от училищата на територията на Белослав.

2.Изложба на детски рисунки „Първа пролет” – с участието на деца от ДГ „Първи юни”, „Щастливо детство” и „Калина Маина”.

3.Фотоизложба „Живот без граници” с участието на Клуба за глухи хора.

4.Изложба „Полицията през годините от цял свят” – организиран от община Белослав.

5.Представяне на книгата на Стелиян Анастасов „Пролет в Исландия”.

6.Събрание на пенсионерите на СП 2004 гр.Белослав.

7.Обучения по програми на община Белослав.

8.Разяснителна кампания по проект „Активно приобщаване в системата на предучилищното образование” – организатори ДГ „Щастливо детство” гр.Белослав.

Реализирани проекти:

1.Спечелен проект за обогатяване на библиотечния фонд по програма на МК „Българските библиотеки – съвременни центрове за четене и информираност”- 2022 г. на стойност 2580,46 лв.

Отделно също бяха закупени нови книги със средства на читалището на стойност 1527,10 лв.

Финансирането на читалището се осъществява от Министерство на културата,допълваща субсидия от община Белослав и собствени приходи от такси и членски внос.

В заключение можем да кажем,че днес читалище „Съзнание – 1926” устоява мястото и ролята си на изявен културен институт.Желанието ни е той да бъде привлекателен център за всички,за удоволетворяване потребностите на хората.

Благодарим на всички самодейци и художествени ръководители на всички служители и читалищни дейци за техния ползотворен труд,за да работим още по – добре за постигане на нови успехи!

**Благодаря за вниманието!**

**Актуален състав на читалището**

**Читалищно настоятелство**

1.Анатоли Апостолов – Председател

2.Антоанета Игнатова

3.Димитричка Радева

4.Галинка Чакърова

5.Стойка Ташкова

**Проверителна комисия**

1.Емил Сергев

2.Милена Желязкова

3.Даниела Костадинова

**Читалищен секретар**

1.Севинч Исмаилова

|  |  |
| --- | --- |
| Месец | Дейност |
| 857773_530737640304468_697191670_o (1) | НЧ ”Съзнание-1926”  гр. Белослав   * 2023 - |
| Януари | Честване на рождението на **Христо Ботев.** Изнасяне на неговия портрет и поднасяне на цветя. Презентация и четене на стихове в библиотеката |
|  | 06 януари - Свето Богоявление – **Йордановден.** Отбелязване на празника. |
|  | Краеведска кръгла маса (онлайн беседа) |
|  | Отбелязване на Деня на българското кино |
|  | **Бабин ден** . Отбелязване на празника със самодейци |
| Февруари | **“Трифон Зарезан** - Ден на лозаря. Отбелязване на празника с поетично утро „Вино и любов “в Читалището. Изява на местни поети. |
|  | Работилница за валентинки по повод 14 февруари |
|  | Отбелязване гибелта на Васил Левски. Изнасяне на неговия портрет и поднасяне на цветя. /презентация в библиотеката/ |
|  | Тържество посветено на **Празника на любовта – Романтично утро**  С участието на самодейци |
|  | **Изложба на детски рисунки, посветена на Освобождението на България** |
|  | Краеведска кръгла маса посветена на Освобождението на България (1878г.) |
|  | Етнографско ателие за изработка на мартеници. |
| Март | Изложба на мартеници. |
|  | 1 март- Отбелязване Деня на любителското художествено творчество. |
|  | 1 март – Посрещане на баба Марта в читалището |
|  | **3 март** – Честване на годишнина от подписването на Санстефанския мирен договор |
|  | Отбелязване на празника „Заговезни“. Етнографско ателие за изработка на кукерски маски. |
|  | 8 март – Ден на жената. Отбелязване на празника |
|  | Отбелязване на световния ден на водата в библиотеката. |
|  | Отбелязване на празника **„Благовещение“.** |
|  | Отбелязване на световния ден на поезията в библиотеката |
|  | Първа пролет – изложба на рисунки |
| Април | **Походът на книгите** - **национална инициатива.**  Тържество посветено на международния ден на книгата. |
|  | **Международен ден на хумора и шегата** |
|  | Великденски празник |
|  | Етнографско ателие за боядисване на великденски яйца. |
|  | Изложба – базар на великденски яйца |
|  | **Маратон на четенето – национална инициатива.** |
|  | Ден на Тракия – Годишнина от превземането на Одрин.  Музикална програма |
|  | Отбелязване на празниците Лазаровден и Цветница |
|  | Световен ден на Земята – презентация в библиотеката |
| Май | Представяне на изложба на местни творци |
|  | 11 май **- Ден на библиотекаря.**  Инициатива – „Млад библиотекар за един ден“. |
|  | Отбелязване на **24 май - денят на българската просвета и култура и на славянската писменост в библиотеката** |
| Юни | **Начало на „Лятно училище в читалището – 2023“**  „Играй и учи” |
|  | **Лятно училище в читалището.** |
| Юли | **Лятно училище в читалището.** |
| Август | **Лятно училище в читалището.** |
|  | Закриване на **„Лятно училище в читалището – 2023“** |
| Септември |  |
|  | 6 септември Ден на Съединението –презентация в библиотеката |
|  | 22 септември Денят на Независимостта – презентация в библиотеката |
| Октомври | Отбелязване на 1 октомври- **Ден на възрастните хора** |
|  | Изложба на детски рисунки на тема: **„Роден край”** |
|  | Отбелязване на **празника на град Белослав.** |
|  | 94 години от рождението на Йордан Радичков – витрина в библиотеката |
|  | Мигел де Сервантес – „Дон Кихот” безумие и мъдрост – презентация в библиотеката |
|  | 107 години от смъртта на Димчо Дебелянов - презентация в библиотеката |
| Ноември | Отбелязване на 1 ноември – **Ден на народните будители** |
|  | Краеведска регионална среща. |
|  | 57 години от смъртта на Светослав Минков – витрина в библиотеката |
|  | 197 години от рождението на Карло Колоди – презентация в библиотеката |
|  | Отбелязване на **деня на християнското семейство** |
|  | Обява за участие на деца в конкурс за картички, рисунки и сурвачки в изложба на тема. |
| Декември | Етнографски ателиета за подготовка на Коледните празници.  **Представяне на Коледна трапеза.**  **Коледно утро.** |
|  | Обща изложба на сурвачки , картички и коледна украса. |
|  | Тържество за децата с **Дядо Коледа** |